**Opslag: Evaluering af de fælles hjælperordninger for borgere med kronisk respirationsinsufficiens**

Holbergsgade 6

DK-1057 København K

T +45 7226 9000

F +45 7226 9001

M sum@sum.dk

W [sum.dk](http://sum.dk/)

Dato: 21-09-2017

Enhed: Primær Sundhed, Ældrepolitik og Jura

Sagsbeh.: DEPCGM

Sagsnr.: 1605604

Dok. nr.: 177637

**Indledning**

Det er i bemærkningerne til lov nr. 1537 af 27. december 2014 om ændring af sundhedsloven (Hjælperordninger til personer med kronisk respirationsinsufficiens) forudsat, at Sundheds- og Ældreministeriet og Børne- og Socialministeriet skal iværksætte en evaluering af de fælles hjælperordninger, når de ændrede regler har haft virkning i 2 år, dvs. i 2017.

Baggrund

I december 2013 blev der indgået en politisk aftale om at skabe et forbedret grundlag for tilrettelæggelse af de fælles hjælperordninger for borgere, der både har behov for respirationshjælpere og hjælp efter lov om social service (herefter serviceloven).

Ændringerne bestod i al væsentlighed af at etablere et lovgrundlag som bl.a. forpligter regionsråd og kommunalbestyrelser til at indgå aftaler om tilrettelæggelse af fælles hjælperordninger for borgere, som har fået ordineret respirationsbehandling i hjemmet og samtidig har fået tildelt hjælp efter serviceloven. Endvidere bestod ændringerne i at etablere et lovgrundlag, som øger borgernes valgfrihed mht. varetagelse af arbejdsgiveropgaven for hjælperordninger.

Formålet med reglerne er bl.a. at sikre, at borgeren får størst mulig indflydelse på eget liv og samtidig behandling af høj kvalitet. Endvidere er formålet at medvirke til, at regionernes og kommunernes administration af de fælles ordninger forenkles og samlet set reduceres.

#

**Opgavens omfang**

Genstand for evalueringen er en undersøgelse af, om formålene, jf. ovenfor, med de fælles hjælperordninger er opfyldt, eller om der er områder inden for lovgivningen, hvor der er behov for justeringer.

Herunder følger en nærmere præcisering af opgavens omfang:

A. Sikre størst mulig indflydelse for borgeren og samtidig behandling af høj kvalitet

Det skal undersøges, om borgerne oplever, at de har fået større indflydelse på eget liv, uden at det er gået ud over kvaliteten af behandlingen. I den forbindelse skal det undersøges:

1. Hvordan borgerne oplever kvaliteten i den samlede hjælp.
2. Hvordan borgerne oplever omfanget af indflydelse på eget liv, herunder, hvordan de oplever adgangen til at vælge samme arbejdsgiver for hhv. respirationshjælpere og hjælpere efter serviceloven.

B. Den centralt fastsatte fordelingsnøgle

Derudover skal det undersøges, om den centralt fastsatte fordelingsnøgle af udgifter mellem regionsråd og kommunalbestyrelser, som finder anvendelse, hvis aftalen mellem region og kommunerne i regionen ikke indeholder principper for fordeling af udgifter til fælles hjælperordninger, fungerer efter hensigten. Fordelingsnøglen er fastsat således, at regionen afholder 67 pct. af de samlede udgifter til fælles hjælperordninger, og kommunerne afholder 33 pct. af de samlede udgifter. Det skal i den forbindelse undersøges:

1. I hvilket omfang region og kommuner indgår aftaler, hvor fordelingsnøglen finder anvendelse.
2. Om der er grundlag for at justere fordelingsnøglen.

C. Aftalerne mellem regioner og kommuner

Det skal endvidere undersøges, hvorvidt aftalerne mellem region og kommuner fungerer efter hensigten, med henblik på at vurdere, om indholdet af de aftaler, som region og kommuner skal indgå, bør reguleres yderligere.

Undersøgelsen skal gennemføres ved dataudtræk fra regioner og kommuner samt udsendelse af spørgeskemaer til regioner, kommuner og borgere, som har hjælpere til respirationsbehandling i hjemmet efter sundhedsloven og hjælp efter servicelovens §§ 83, 85, 95 eller 96.

**Vilkår**

Der henvises i øvrigt til ordregivers standardvilkår.

Ordregiver:

Sundheds- og Ældreministeriet
Holbergsgade 6
1057 København K

cvr. nr.: 12 18 86 68

ean nr.: 5798000362055

Tidsplan

Evalueringen skal iværksættes i 2017.

Økonomi

Den samlede økonomiske ramme for opgaven udgør 200.000 kr. ekskl. moms.

Tilbuddets indhold

Tilbuddet skal indeholde følgende:

* Leverandørens beskrivelse af opgaveforståelse og forslag til løsning.
* Tidsplan for opgavens udførelse.
* Tilbudsgivers organisation, herunder deltagende medarbejdere, deres kvalifikationer, lignende udførte opgaver mv.
* Skema med oplysninger om tidsforbrug fordelt på kategori, timesatser, årsløn og årsværkfaktor og samlet pris.
* Andet materiale i kort form, som tilbudsgiver finder relevant til beskrivelse af sine kvalifikationer.

##

## Frister og kontaktoplysninger

Tilbuddet skal være på dansk, og skal være ordregiver i hænde inden senest den 25. oktober 2017. Tilbuddet skal sendes til Charlotte Göthilda Magnéli på cgm@sum.dk med cc til Mette Touborg Heydenreich på mhe@sum.dk.

Tildelingskriterier

Tildelingskriteriet er ”det økonomisk mest fordelagtige tilbud”.

I vurderingen indgår i ikke-prioriteret rækkefølge:

* Pris
* Forslag til løsning af opgaven
* Tidsplan
* Bemandingsteamets kompetencer

Tilbudsvurdering

Udvælgelse af tilbud sker på grundlag af det, set ud fra ordregivers synspunkt, økonomisk mest fordelagtige tilbud i henhold til tildelingskriterierne.

Med venlig hilsen



 Charlotte Göthilda Magnéli